### Beslutningstema

Efter afholdelse af ny licitation skal der tages stilling til det videre forløb.

### Historik

27. januar 2022 indstillede §17, stk. 4 udvalget for [adresse] at gå videre med scenarie 2 - tunnelløsning, hvor man går ned under kørebanen for besigtigelse op oplevelse.

10. februar 2022 indstillede Økonomiudvalget at gå videre med scenarie 2 - tunnelløsning.

24. februar 2022 besluttede Kommunalbestyrelsen at gå videre med scenarie 2 - tunnelløsning,

* at der tilgodeses handicaptilgængelighed og mulighed for aflukning om aftenen,
* at det fundne ved krydset [adresse] mod øst ikke synligt bevares,
* at der afsættes et rådighedsbeløb i 2022 på 9 mio. kr. til scenarie 2,
* at der samtidig frigives 0,5 mio. kr. af det afsatte rådighedsbeløb til projektering m.v.,
* at financieringen sker med 4,5 mio. kr. af uforbrugte midler på anlægsprojekter i 2021, som tilføres kassebeholdningen i forbindelse med opgørelse af overførsler til 2022, og
* at 4,5 mio. kr. financieres af kassebeholdningen.

23. juni 2022 blev §17, stk. 4 udvalget for [adresse] præsenteret for projektforslaget med formidlingen til videreprojektering.

1. marts 2023 indstillede §17, stk. 4 udvalget for [adresse], at projektet sendes i udbud uden trappen under [adresse] (reduktion på 1,0 mio.kr), og med de øvrige besparelsesforslag som optioner der kan til/fravælges efter licitation, et samlet skøn på 0,85 mio. kr. Udvalget besluttede desuden, at projektet skal igangsættes hurtigst muligt og uden at tage hensyn til perioden med festival.

21. juni 2023 blev licitationsresultatet fremlagt for §17, stk. 4 udvalget for [adresse]. Udbudsmaterialet har været offentliggjort fra 25. maj 2023 til 15. juni 2023. De indkomne priser var væsentligt højere end det, der var budgetteret med.

§ 17, stk. 4 udvalget godkendte scenarie 2 (licitationen annulleres, og der foretages tilpasninger således det kan genudbydes hurtigst) og genudbyder med længere tidshorisont - igen med de to optioner. Projektet udbydes, så prisen er kendt til budgetlægning 2024.

Udvalget ønsker ikke at gå på kompromis med projektet, så løsningen med oplevelsesrummet fastholdes som eneste mulighed.

### Sagsfremstilling

Idet Kommunalbestyrelsen har besluttet, at der afsættes et rådighedsbeløb i 2022 på 9 mio. kr., har projektet været udbudt igen og udbudsmaterialet har været offentliggjort fra 25. juli 2023 til 24. august 2023. Licitationsresultatet med optioner fremlægges for udvalget. Licitationsresultatet er ca. 660.000 kr. lavere end første udbudsrunde. På den baggrund vil resultatet blive forelagt ligesom mulige processer efterfølgende ud fra følgende scenarier:

1) projektet gennemføres som udbudt, finansieres med tillægsbevilling 4,8 mio. kr. fra kassebeholdningen

2) projektet gennemføres med fravalg af optionen (vand i gulvet), og finansieres med tillægsbevilling på 4,1 mio. kr. fra kassebeholdningen

3) projektet gennemføres ikke.

Udvalget bedes, ud fra hvilket scenarie som indstilles til videre politisk behandling, forholde sig til acceptable muligheder for tilpasninger, i forhold til det samlede udtryk. Ligeledes også til en økonomisk ramme, man ser nødvendig for at realisere projektet.

Tønder Midtbyudvalg §17, stk. 4 udvalget har møde den 30. august 2023 og indstilling fra Midtbyudvalget vil foreligge til Økonomiudvalgsmødet.

Dan Møller indstiller,

at der tages stilling til det videre forløb.

Beslutning fra [adresse] Udvalg (§ 17, stk. 4), 30. august 2023, pkt. 1:

Udvalget indstiller scenarie 2 til politisk behandling.

Mathias Sørensen detog ikke mødet.

Beslutning fra Økonomiudvalget, 31. august 2023, pkt. 1:

Sagen udsat til næstkommende ØK-møde.

Steve Jørgensen deltog ikke i mødet.

Beslutning fra Økonomiudvalget, 21. september 2023, pkt. 3:

[adresse] indstilling om scenarie 2 anbefales.

Bertram Møller deltog ikke i mødet.

### Beslutning

[adresse] indstilling om scenarie 2 bortfaldt efter afstemning med stemmerne 15 for (Robert Johansen (A), liste C, D, F, S og V), 15 imod (liste A med undtagelse af Robert Johansen og Andrea Poulsen, liste L og T) og 1 undlod (Andrea Poulsen (A)).